cyanic-selkie/wikianc huggingface dataset:
Orxan Abbasov (alim)
Elmi fəaliyyəti
İndiyədək əldə etdiyi elmi yeniliklər və nəticələr dünyanın çoxsaylı ölkələrində, o cümlədən Rusiya, Norveç, Fransa, Avstriya, ABŞ və s. gəlişmiş ölkələrdə baş tutan elmi konfrans və forumlarda məruzə edilmişdir. Ümumilikdə, 80-ə yaxın elmi əsərin, o cümlədən bir elmi monoqrafiyanın və bir elmi ixtiranın müəllifidir. 20-dən çox elmi məqaləsi dünyanın nüfuzlu Russian Science Citation Index, Scopus, Web of Science və digər elmi bazalarında indeksləşən jurnallarında nəşr edilmişdir. İki elmi məqaləsi neft geologiyası və geokimya istiqamətində dünyanın ən reytinqli jurnalları sırasında olan, yüksək impakt faktora malik, Q1 kateqoriyalı elmi jurnallarda nəşr edilib. Dörd elmi əsəri dünyaca məşhur Harvard  Smitsonian Astrofizika Rəsədxanası (Harvard Smithsonian Astrophysical Observatory) və NASA Astrofizika Məlumat Sisteminə (NASA Astrophysics Data System)  məxsus elektron kitabxanada yerləşdirilib. Google Schoolar və ResearchGate elmimetrik bazalarda Yer elmləri sahəsində elmi əsərlərinə ən çox istinad edilən gənc alimdir.
Vulkan palçığı xammal əsaslı təbii üzvi mineral mineral kompleksin (gübrənin) hazırlanma texnologiyası ilə əlaqədar elmi ixtirası Azərbaycan Respublikası Əqli Mülkiyyət Agentliyi tərəfindən 2019-cu ildə patentləşdirilib.
Gənc alim Geologiya və Geofizika İnstitutunda fəaliyyət göstərən “Karbohidrogen sistemləri” seksiyasının, Ümumrespublika elmi seminarının, Elmi şuranın, həmçinin ED 1.01 Dissertasiya Şurasının nəzdində yaradılan 2521.01 – “Neft və qaz yataqlarının geologiyası, axtarışı və kəşfiyyatı” seminarının və  Azərbaycan Milli Elmlər Akademiyasının Gənc Alim və Mütəxəssislər Şurası tərəfindən təsis edilən “Gənc Tədqiqatçı” elmi jurnalının Redaksiya Heyətinin üzvüdür. Azərbaycan Milli Elmlər Akademiyasının Gənc Alim və Mütəxəssislər Şurasının İdarə Heyətinin üzvü, sədrinin baş müşaviridir. Orxan Abbasov həmçinin Avropa Yer Elmləri İttifaqına da üzv seçilmişdir.
Pedaqoji fəaliyyəti
2017-ci ildən bəri Azərbaycan Milli Elmlər Akademiyası Geologiya və Geofizika İnstitutunun magistrlərinə “Neft və qaz geologiyasi” və “Yanar faydalı qazıntıların geokimyasina giriş” fənlərini tədris edir. Həmçinin bir magistrin elmi rəhbəridir. Bundan başqa, Azərbaycan Dövlət Neft və Sənaye Universitetinin nəzdində Bakı Neft Energetika Kollecində əvəzedici müəllim kimi çalışır.
İstinadlar
http://www.visions.az/en/news/581/70eb8193/
https://ui.adsabs.harvard.edu/abs/2018EGUGA..20.6467A/abstract
https://scholar.google.com/citations?user=1Nq4V9YAAAAJ&hl=en
https://www.researchgate.net/profile/Orhan_R_Abbasov2
http://www.science.gov.az/forms/doktora-filosofii-instituta-geologii-i-geofiziki/638
http://www.science.gov.az/institutes/15
http://science.gov.az/forms/doktora-filosofii-instituta-geologii-i-geofiziki
http://gencalimler.az/az/content/289
http://anl.az/down/meqale/palitra/2015/fevral/423771.htm
http://ucnoqta.az/news/17397
https://ui.adsabs.harvard.edu/abs/2018EGUGA..2012244N/abstract
Middl yarımadası
Middl yarımadası — Virciniya ştatı ərazisində Çesapik körfəzi sahillərində yerləşən üç yarımadan biridir. York və Rappaxannok çayları arasında yerləşir. Yarımadanın ərazisində altı rayon vardır: Esseks, Qloster, Kinq-Vilyam, Kinq-end-Kuin, Matyus və Midlsek. Yarımada özünün sakit kənd həyatı ilə fərqlənir. Əhali kənd təsərrüfatı və balıq ovu ilə məşqul olur.
Yarımadada iri şəhərlər yoxdur. Burada kiçik şəhərçiklər vardır: Vest-Point və Deltavill. Уэст-Пойнт kağız istehsalı, Erbanna isə turizm sahəsi ilə seçilir.
Yarımadada Pamanki və Mattaponay hindularının məskənləri vardır.
Hacı Ələkbər məscidi
Hacı Ələkbər məscidi — 1890-ci ildə tikilmiş Füzulinin məscidi
Məscidin tikilməsi
Füzuli şəhərindəki Hacı Ələkbər məscidi memar Kərbalayı Səfixanın ilkin işlərindəndir. Kitabədə məscidin tikilmə tarixi də – hicri tarixi ilə 1307-ci il göstərilir. Bu tarixi miladi təqviminə çevirəndə 1889–1890-cı illərə uyğun gəlir. Bu dini ocaq Hacı Ələkbər məscidi adlandırılmışdır. Hacı Ələkbər xeyriyyəçi olduğundan o, bu məscidin inşası üçün vəsait ayıraraq, Şuşadan ustalar dəvət edib. Xeyirxah işlərinə hörmət və ehtiram əlaməti olaraq yerli camaat Hacı Ələkbər bəyi öz tikdirdiyi məscidin ibadət zalının sol pəncərələrindən birincisinin qənşərində dəfn etmişdir.
Məscidin vəziyyəti
1993-cü ilin avqustunda Füzuli şəhərinin Ermənistan tərəfindən işğalı zamanı Hacı Ələkbər məscidi yararsız hala düşmüşdür.
Mermarlıq xüsusiyyətləri
Memarın minarəsiz məscidləri sırasına daxil olan Hacı Ələkbər məscidinin plan quruluşu kvadrat şəklində həll olunub. Bu məscidin ibadət zalında memar dörd ədəd səkkizbucaqlı sütun düzməklə onu üç nüfə ayırmışdır. Mehrab ilə üzbəüz olan tərəfin ikinci mərtəbəsində qadınlar üçün xüsusi şüşəbənd inşa etməklə o öz ənənəsinə sadiq qalmışdır. Həmin şüşəbənd baş fasadla sol tərəfdəki divarın kəsişdiyi küncün xarici divarından açılmış qapıdan daxil olduğu yolu ümumi girişdən tamamilə ayırmışdır. Hacı Ələkbər məscidinin giriş qapısı üzərindəki daş kitabədə aşağıdakı sözlər yazılmışdır. Memar Hacı Ələkbər məscidinin daxili memarlıq həllində bəzək məqsədilə heç bir dekorativ elementin işlədilməsinə yol verməmişdir. İbadət zalının sadə daş konstruksiyası və onun yüngül relyefli azacıq bəzədilmiş mehrabı bu məscidin daxili fəza həllinə bir sərinlik və sərbəstlik bəxş edir.
Məscidin döşəməsi
Məscidin döşəməsi Qarabağ xalça palazı ilə bəzədilmişdir. Hacı Ələkbər məscidinin portalı qeyri-simmetrik şəkildə həll olunmuşdur. Bu da qadınlar üçün nəzərdə tutulmuş ikinci mərtəbədəki şüşəbəndin və onun alt tərəfindəki – birinci mərtəbədəki köməkçi otağın böyük götürülməsinə nail olmaqdan irəli gəlmişdir. Məscidin ağ rəngli divar fonunda alaqaranlıq görünən oxvari çatmatağlı portalı Ağdam məscidinin girişini xatırladır. Məscidin arxa tərəfindən başqa, digər üç fasadın da divar səthindən nisbətən irəli çıxmış plyastrları onun daxili konstruksiyasının davamı kimi baxılır.
Məscidin ibatəd zalı
Məscidin ibadət zalını 9 ədəd sivri şəkilli günbəz örtür. Zaldakı aşırımları tamamlayan oxvari tağbəndlər də günbəzlərlə həmahənglik təşkil edir. Daxili divarlardakı plyastrlar mərkəzdəki ütunların oxu ilə bir istiqamətdə yerləşdirildiyindən onlar tağbəndlərin bir qanadını öz üzərinə qəbul edirlər. Beləliklə, həmin plyastrlar da ümumi konstruksiya həllinə xidmət edir.
Pon-de-Vo
Pon-de-Vo  — Fransa da kommuna, Rona-Alplar regionunda yerləşir. Departament — En. Şampan-an-Valrome kantonuna daxildir. Kommunanın dairəsi — Belle.
INSEE kodu — 01097.
Coğrafiyası
thumb|200px|left|Kommunanın xəritəsi Kommuna Paris şəhərinin 420 km cənub-şərqində, Lion şəhərindən 70 km şərqdə yerləşir və Burk-an-Bres şəhərindən 55 km cənub-şərqdə yerləşir.
Əhalisi
2010-ci ildə əhalinin sayı 199 nəfər təşkil edirdi.
İqritisadiyyatı
2010-cu ildə əmək qabiliyyətli 131 nəfər (15-64 yaş arasında) 93 nəfər iqtisadi cəhətdən, 38 nəfər fəaliyyətsizdir (fəaliyyət göstəricisi 71.0%, 1999-cu ildə 68.8%). Fəaliyyət göstərən 93 sakindən 90 nəfəri (40 kişi və 50 qadın), 3 nəfər işsiz (3 kişi və 0 qadın) idi. 38 hərəkətsiz 11 nəfər arasında şagird və ya tələbə, 19 nəfər təqaüdçü, 8 nəfər digər səbəblərə görə fəaliyyətsizdir.
Teuçejsk rayonu
Teuçejsk rayonu — Rusiya Federasiyası, Adıgey Respublikasının tərkibində inzibati ərazi vahidi. İnzibati mərkəzi Ponejukay auludur.
Coğrafiyası
Teuçejsk rayonu Adıgey Respublikasının şimal-qərb hissəsində yerləşir. Rayonun ümumi sahəsi 697.97 km²-dir. Bura 1 şəhər və 6 kənd yaşayış məntəqəsi daxildir.
Aşağıdakı ərazilərlə həmsərhəddir: şimal-şərqdə Krasnoqvardeysk rayonu, şərqdə Beloreçensk rayonu, cənubda Qoryaçı Klyuç rayonu, qərbdə Taxtamukaysk rayonu, şimaldan Krasnodar su anbarı ilə ayrılan Krasnodar şəhər dairəsi ilə. Qərbdən, şimaldan və şərqdən bir yarım halqada olan rayon Adıgeysk şəhərini əhatə edir.
Rayon respublikanın düzənlik zonasında yerləşir. Ərazisi şimalda bir qədər parçalanmış və zəif dalğalıdır. Tədricən cənubdan təpəli əraziyə çevrilir. Cənub-şərqdən şimal-qərbə qədər hündürlükdə ümumi bir azalma var. Bölgənin torpaq örtüyündə qara torpaq ən geniş yayılmışdır.
Rayonun əsas su yolu bölgədəki Krasnodar su anbarını meydana gətirən Kuban çayıdır. Rayon ərazisindən axan digər çaylar:Pşiş, Marta, Apças, Psekups, Çetuk və başqaları. Tlyustenxabl qəsəbəsi və Tuğurqa aulunda təmizləyici qurğular var.
Rayonda iqlim rütubətli və mülayimdir, Qara dənizə yaxınlığı nəzərə çarpacaq dərəcədə təsirlidir. Havanın orta temperaturu iyulda + 24.0 ° C-dən yanvarda 0 ° C-ə qədər dəyişir. Ən yüksək temperatur avqustun əvvəllərində, ən aşağı isə yanvarın sonu və ya fevralın əvvəlində müşahidə olunur. Orta illik yağıntının miqdarı təxminən 700 mm-dir. Ən çox yağıntı yayda düşür.
Tarixi
5 avqust 1924-cü ildə, Cənub-Şərq diyarının Adıgey (Çerkes) Muxtar Vilayətinin ləğv edilmiş Psekupski rayonu ərazisinin bir hissəsində, mərkəzi Ponejukay aulu olan Cicixabl rayonu təşkil edilir. Əvvəlcə bura 6 kənd məclisi daxil idi: Assokolay, Qabukay, Cicihabl, Kuro-Ternovski, Ponejukay və Şabanoxabl. 1925-ci ildə Cicixabl rayonu Ponejukay adlandırılır. 7 fevral 1929-cu ildə ləğv edilmiş Taxtamukaysk ərazisi rayona birləşdirilir və rayon Psekupski adlandırılır. 28 dekabr 1934-cü ildə rayon keçmiş Ponejukay adı ilə keçmiş sərhədlərində bərpa edilir. 15 iyul 1940 Ponejukay rayonu Adıgey xalq şairi - Tsuq Teuçejin şərəfinə Teuçejsk adlandırıldı. 5 dekabr 1956-cı il tarixdən 5 avqust 1957-ci ilədək rayon ləğv edildi və ərazisi Taxtamukaysk rayonunun bir hissəsi oldu. 1 fevral 1963-cü ildə ləğv edilmiş Oktyabrski rayonunun ərazisi Teuçejsk rayonunun bir hissəsi olur və Oktyabrski kəndi rayonun mərkəzi olaraq təyin edilir. 27 iyul 1976-cı ildə rayonun tərkibinə daxil olmayan regional tabeli Teuçejsk şəhəri yeni bir rayon mərkəzi olur. 25 aprel 1983-cü ildə Oktyabrski rayonu Teuçejsk rayonundan ayrıldı və ərazisi bərpa edilir. 1993-cü ildə kənd şuralarının fəaliyyəti dayandırılır və kənd idarələrinin əraziləri kənd rayonlarına çevrilir. 2000-ci ildə Teuçejsk rayonunun inzibati mərkəzi yenidən Ponejukay kəndinə köçürülür. 2005-ci ildə rayonda bütün kənd dairələri ləğv edildi. 1 şəhər və 6 kənd yaşayış məntəqəsi statusu ilə 7 bələdiyyə quruldu.
Əhali
2010-cu il Ümumrusiya siyahıya alınmasının məlumatlarına görə rayonun milli tərkibi haqqında aşağıdakı məlumatlar verilmişdir :
Sənaye
Sənaye aparıcı bir sahədir. 1 yanvar 2018-ci il tarixinə rayonda 4 böyük, 1 orta, 7 kiçik və 2 mikro müəssisə fəaliyyət göstərir.
Kənd təsərrüfatı
Əkin sahələrinin strukturunda sənaye bitkiləri əhəmiyyətli sahələr tutur. Bu qrup bitrkilərdə çeşidlilik və müvafiq olaraq ümumi məhsul durmadan artır. Həmçinin ərazidə düyü bitkilərinin becərilməsi üçün ayrılan sahə də vardır.
Rayonda 340 hektar bağ salınmışdır ki, bunun da 309 hektarı damcı suvarma ilə suvarılan intensiv tipli bağlardır.
KİV
Rayonun rəsmi saytı var.
Məşhur sosial şəbəkələrdə rayon administrasiyasının rəsmi səhifələri vardır.
Naxşira
Naxşira – Gürcüstanın Abxaziya bölgəsinin Suxumi ərazisində yerləşən kənd. Dəniz səviyəsindən 450 metr hündürlükdə, Suxumidən 21 km uzaqlıqdadır.
2008-ci ildə Rusiya Federasiyası tərəfindən işğal edilib.
NGC 5609
NGC 5609, Yeni Baş Kataloqda qeydə alınmış qalaktikadır. Göy üzündə Çoban bürcü istiqamətində yerləşir. S tipli. tərəfindən ildə 182.88 sm (72 düymə) ölçülü  vasitəsilə kəşf edilmişdir.
Bəykəndi (Çaldıran)
Bəykəndi - İranın Qərbi Azərbaycan ostanının Çaldıran şəhristanı ərazisinə daxil olan kənd.
Görməli yerlər
Kənd yaxınlığında yerləşən istilik yaxud Kərimxan dərəsi adlanan çökəkliyin içində 50 metr yüksəkliyi olan bir şəlalə yerləşir. Yerlilər onu Yeddi Qazan adlandırır. Yeddi Qazan şəlaləsi axdığı qayaları dələrək, yeddi çökəklik (çuxur) əmələ gətirib ki kəndliləri bu çuxurları, qazana bənzədirlər.
Əhalisi
2006-cı il məlumatına görə kənddə 470 nəfər yaşayır (96 ailə).
Dövlətlər arasında siyasət (kitab)
Dövlətlər arasında siyasət – Hans Morgentaunun yazdığı kitab. Bu kitab ilk dəfə 1948-ci ildə "McGraw-Hill" nəşriyyatı tərəfindən "Politics Among Nations. The Struggle for Power and Peace" adı ilə nəşr edilib, sonrakı illərdə isə dəfələrlə yenidən nəşr olunub. Əsər "McGraw-Hill" nəşriyyatının 2006-cı ildə nəşr olunan orijinalı əsasında TEAS Press Nəşriyyat evində tərcümə edilərək çapa hazırlanıb. Kitabın Azərbaycan dilinə tərcüməsi və nəşri hüququ TEAS Press Nəşriyyat evində məxsusdur.
Hans Morgentaun Çikaqo Universitetinin siyasi elmlər və müasir tarix üzrə mərhum professoru idi, həmçinin Çikaqo Universitetində Amerika Xarici Siyasətinin Araşdırılması Mərkəzinin mərhum direktoru idi.
Hans Morgentaunun bu klassik əsəri realizmi beynəlxalq münasibətlərə dair düşüncənin fundamental üsulu kimi müəyyən etdi. Realizmin öz tənqidçiləri olsa da, "Dövlətlər arasında siyasət" əsərinin beynəlxalq münasibətlərə dair kurslarda istifadə olunmaqda davam etməsi onun hələ də böyük dəyər kəsb etdiyini göstərir. Bəziləri deyir ki, yarım əsr ərzində beynəlxalq münasibətlərin tədqiqi Morgentau ilə onun tərəfdarları arasında dialoqdan başqa bir şey olmayıb. Morgentaunun ideyaları ilə müxtəlif ölkələrdən olan alimlər arasındakı dialoq, – hətta beynəlxalq terrorçuluğun dünyada əsas problemə çevrildiyi bir dövrdə də, – 50 ildən sonra da zamana uyğun formada davam edir.
Hirkan meşələri
300px|thumb|right|Hirkan meşələrindən keçən yolların payızda havadan çəkilişi Hirkan meşələri təxminən 55.000 km2 ərazini əhatə edən, İran və Azərbaycanın Xəzər dənizi sahillərinə yaxın sulu aran və dağ meşələri zonası. Meşə qədim Hirkan bölgəsinin adını daşıyır. Ümumdünya Təbiəti Mühafizə Fondu ekoregionu Xəzər Hirkan qarışıq meşələri adlandırır. 5 iyul 2019-cu ildən Hirkan meşələri YUNESKO-nun Ümumdünya İrs Siyahısına daxil edilmişdir.
Coğrafiya
İranda Hirkan ekoregionu Xəzər dənizinin cənub sahili və Əlborz dağlarının şimal yamacları boyunca uzun bir zolaqdan ibarətdir. O, şərqdən qərbə qədər beş vilayətin bir hissəsini əhatə edir: Şimali Xorasan, Gülüstan (421,373 hektar onun cənub və cənub-qərbi və Qorqan düzünün şərq bölgələri), Mazandaran, Gilan və Ərdəbil.
Neftlərin təsnifatı
Neftlərin təsnifatı Müasir anlayışlara görə, neft aşağı və yüksək molekullu karbohidrogen və digər üzvi birləşmələrin mürrəkkəb qarışığından ibarət bir komponentdir. Nefti təşkil edən əsas elementlər: karbon 83-87% və hidrogen 12-14% arasında dəyişir. Neftin tərkibinə digər elementlərdən kükürd, azot və oksigendə daxildir. Neftin tərkibində olan kükürdün miqdarı dəyişkəndir: bir neçə yüzdə və hətta mində birdən 6-8%-ə qədər, bəzi hallarda 10-a və hətta 14%-ə qədər olur. Kükürd birləşmələri neft məhsullarının keyfiyyətinə əhəmiyyətli (ən çox mənfi) təsir göstərir. Azot və oksigen az miqdarda neftlərin tərkibinə daxildir: azot 0,02-1,7%, oksigen 0,05-3,6%. Əlavə olaraq neftlərdə əhəmiyyətsiz miqdarda çoxlu elementlərə rast gəlinir. Əsrin əvvəllərindən etibarən, neftlərin təsnifatını vermək üçün bir çox cəhdlər edildi, bunlardan əsas üç qrupu göstərmək olar:
Kimyəvi təsnifatlar
Neftlərin kimyəvi təsnifatı üçün müxtəlif variantlar təklif edilmişdir: onlardan iki alt təsnifatı ayırmaq olar. Birinci alt təsnifat neftləri fiziki-kimyəvi xüsusiyyətlərinə görə ayırır:
Neftin sıxlığı ρ4 20
Yüngül fraksiyaların kütlə tərkibi (q360, %)
Qatı karbohidrogenlərin kütlə tərkibi (parafinin, P, %)
İkinci alt təsnifat, neftləri karbohidrogen tərkibinə və alkanlar, tsikloalkanlar və arenlərin (parafinik, naftenik və aromatik karbohidrogenlər) kütləsinə görə bölür. Bu alt təsnifat üçün bir sıra variantlar təklif edilmişdir. Neftin kimyəvi tərkibini əks etdirən ən əlçatan və məqbul təsnifat, Qroznı neft tədqiqat institutunun (ГрозНИИ) təsnifatıdır. Bu təsnifat neftdəki bir və ya bir neçə karbohidrogen sinfinin üstünlük təşkil etməsinə əsaslanır. Neftləri ayırırlar: Parafinli neftlərin bütün fraksiyalarında əhəmiyyətli miqdarda alkanlar vardır. Parafin-naften neftlərində, alkanlarla birlikdə, tsikloalkanlar nəzərəçarpacaq miqdarda olur; alkan tərkibi azdır. Naften neftləri tsikloalkanların yüksək (60% -ə qədər və daha çox) tərkibi ilə xarakterizə olunur; bu yağlarda az alkan var; qatranlar və asfaltenlər də məhdud miqdarda mövcuddur. Parafin-naften-aromatik neftlərdə hər üç sinifdən olan karbohidrogenlər təxminən bərabər miqdarda, bərk parafinlər az miqdarda (1,5%-dən çox deyil), qatran və asfaltenlərin miqdarı 10%-ə çatır. Naftenik-aromatik neftlər, tsikloalkanlar və arenlərın üstünlük təşkil etməsi ilə xarakterizə olunur, alkan az miqdarda mövcuddur. Neftdə bərk parafinlərin miqdarı 0,3%-i, asfalten qatranlarının tərkibi isə 15-20%-i keçmir. Aromatik yağlar yüksək aren tərkibi və yüksək sıxlığı ilə xarakterizə olunur.
Geokimyəvi (genetik) təsnifatı
Bu təsnifatlar tarixi baxımından neftləri geoloji və geokimyəvi nəzərdən keçirir; neftin əmələ gəlməsi nəzəriyyəsi onların yaranmasının əsasını təşkil edir. Yer qatının dərinliklərində yağların əmələ gəlməsi və çevrilməsi şərtləri ilk növbədə kimyəvi tərkibində öz əksini tapdığından, geokimyəvi (genetik) təsnifatlar çox vaxt kimyəvi təsnifatlarla sıx bağlı olur. Geokimyəvi (genetik) təsnifatların öyrənilməsi müəyyən çətinliklər ilə əlaqədardır: Alimlərin fikrincə, geokimyəvi təsnifat iki hissədən ibarət olmalıdır:
Texnoloji təsnifatlar
Bu cür təsnifatlar praktik əhəmiyyətə malikdir. Onlar nefti müəyyən neft məhsullarının istehsalı üçün xammal kimi xarakterizə edən göstəricilərə əsaslanır. Bu təsnifatların əsas məqsədi müəyyən neftin emalı üçün ən rasional sxemin seçilməsini asanlaşdırmaq, həmçinin əldə edilən məhsulların keyfiyyətini proqnozlaşdırmaqdır. SSRİ-də öyrənilmiş texnoloji təsnifata görə neftlər aşağıdakı növlərə bölünür: -	neftin tərkibində üç sinif kükürd var
-	3500C –də qovulmuş fraksiyanın çıxımı 3 növdü
-	potensial baza yağları  tərkibinə görə dörd qrupdu -	neftin tərkibində parafin 3 növdü Ümumiyyətlə, neft, verilən neftin uyğun olduğu sinif, növ, qrup, alt qrup və növün təyin edilməsindən ardıcıl olaraq tərtib edilmiş bir şifrə ilə xarakterizə olunur.
Neftemalı zavodlarının tipik sxemi (NEZ)
NEZ sxemi ibarətdi:
Qasımiyyə mədrəsəsi
Qasımiyyə mədrəsəsi — XV əsrin sonralarında Ağqoyunlular dövləti tərəfindən Mardin də tikilmiş tarixi abidə.
Tarixi
Ağqoyunluların hökmdarı Uzun Həsən bölgəni ələ keçirdikdən sonra Qara Yuluq Osman bəyin nəvəsi və öz qardaşı Cahangir bəyin oğlu Qasım bəy Cahangiri bura hökmdar təyin edir. Qasım bəy Cahangir bayandur bəylərinin hakimiyyət uğrunda mübarizələrinə qarışmamış Mardini idarə etmişdir. Teymur un yürüşündən sonra əziyyət çəkmiş Mardin şəhərini yenidən dirçəldib burada dağıdılmış şəhəri, məscid və meydanları bərpa etdirib. Qasımiyyə mədrəsəsi XV əsrin sonunda Mardin şəhərində tikilib.
XIX əsrdə yaşamış Osmanlı tarixçisi Əbdülsalam Əfəndi Qasım bəy Cahangirin tikinti siyasəti və dövrdə etdikləri haqqında bunları yazıb:
Memarlığı
Mədrəsə 2 hissədən ibarətdir. Giriş qapısının şərqində həyət boyunca yerləşmiş hücrələr olan hissə və giriş qapısının qərbində Hənəfi məscdinin yerləşdiyi hissə. Mədrəsənin qərbində yerləşən və girişi monumental portaldan olan günbəzli məkan Hənəfi məscididir. Məscidin üstü və türbəsi günbəzlidir. Hənəfi məscidi ölçüləri 5,10 x 15,94 metr olan düzbucaqlı şəklindədir. Məscid diametri 6,54 metr olan cilalanmış soğan tipli günbəzlə örtülüb.
Portalın mərkəzində həyətdən cənuba doğru yay mehrabı yerləşir. Yay mehrabının tağı, 2 bitişik tağ və eyvanın sağında və solunda yerləşən tağlar daşdan düzəldilib və ulduz formasındadır. Mədrəsə hissəsindəki türbənin ölçüləri 4,08 х 7,06 metrdir. Onun diametri 4.27 metr olan kəsilmiş qübbəsi var. Şafi məscidinin ölçüləri isə 3,94 х 7,10 metrdir və türbə ilə onun arasında bir neçə sm fərq var. Bu məscidin də qübbəsinin diametri 4.27 metrdir. Türbənin və Şafi məscdinin ölçüləri demək olar ki eynidir.
Şihezi Universiteti
Şihezi Universiteti Təhsil Nazirliyi və Sincan İstehsalat və İnşaat Korpusu tərəfindən institusional kolleclərin inteqrasiyası altında 1996-cı ilin aprelində yaradılan Çinin Sincan-Uyğur Muxtar Rayonunun Şihezi şəhərində yerləşən dövlət universitetidir.
Şihezi Universiteti Sincanda Tyanşan dağlarının şimal ətəyindəki Manas çayı kənarında Bağ Şəhəri olan Şihezidə yeni hərtərəfli bir universitetdir. 2000-ci ilin avqust ayında Mərkəzi Hökumət universiteti Çinin şimal-qərbində inkişaf etdirmək üçün əsas bir təşkilat olaraq təyin etdi. Şihezi Universiteti 31 dekabr 2008-ci ildə "211 layihəsi" çərçivəsində inşa edilən əsas universitet arasında yer alıb.
Akademiklər
Universitetdə Kənd Təsərrüfatı Nazirliyi, Sincan Uyğur Muxtar Bölgəsi və Sincan İstehsalat və İnşaat Korpusunun 11 disiplini, Təhsil Nazirliyi, Elm və Texnologiya Nazirliyi ilə birlikdə inşa edilən və dəstəklənən üç əsas laboratoriya vardır. Universitetin iki əsas laboratoriyası, sənət və elmi tədqiqat üçün iki əsas bazası və 24 aspirantura və tədqiqat mərkəzi var. Universitet Şihezinin əsas elmi tədqiqat bazasına çevrilmişdir.
Fakültələr və tələbələr
Universitetin 2611 işçisi var. Çin Mühəndislik Akademiyasının xüsusi məşğul olan bir akademiki, 166 professoru, 489 dosenti, 58 mütəxəssisi və alimi, milli və əyalət səviyyəsində görkəmli müvəffəqiyyət mükafatları alan və 80 xüsusi mütəxəssis və elm adamı daxil olmaqla 1.560 əyani müəllimi var. Hökumətdən hər il 10-dan çox xarici mütəxəssis və müəllim çalışır.
Tələbələr 31 vilayətdən və bölgədən gəlir. Tələbə əhalisi hazırda ABŞ, Hindistan, Rusiya, Pakistan, Banqladeş, Qazaxıstan, Əfqanıstan və s. Kimi ölkələrdən 22.635 lisenziya, 2120 aspirant və 245 xarici tələbə daxil olmaqla 30.261 nəfərdir.
Korpus
Korpus 1.870.000 kvadrat metr ərazini əhatə edir. 950.000 kvadratmetr binanın laboratoriyalarının sahəsi isə 170.000 kvadrat metrdir. Kitabxanada 2.900.000 Çin və xarici kitab və dövri nəşrlər toplusu var və Dövlət Yüksək Texnologiyalar Layihəsi 863-də universitetlərin rəqəmsal kitabxanaları olduğu üçün Sincanda yalnız bir model layihə var. BMT-nin Qida və Kənd Təsərrüfatı Təşkilatının (FAO) kitab kolleksiyası nöqtəsinə sahibdir.
Yer
Sincanda Tianshan dağlarının şimalında yerləşən Şihezi - Bağ Şəhərindədir.
Hello Neighbor
Hello Neighbor — Dynamic Pixels tərəfindən inkişaf etdirilmiş və 8 dekabr 2017 tarixində təqdim edilmiş videooyun.
Alyona Tiron
Alyona Dimitriyevna Tiron — Rusiya reqbiçisi, MOİK komandasının və Rusiya reqbi milli komandasının müdafiəçisi. Qadınlardan ibarət Rusiya reqbi millisinin kapitanı. 2014, 2016, 2017, 2018 və 2019 Avropa çempionu. Rusiyanın əməkdar idman ustası.
Həyatı və karyerası
Alyona reqbi ilə məşğul olmamışdan əvvəl, 15 yaşında olarkən yüngül atletika ilə məşğul olmağa başlayıb. Yüngul atletika üzrə Rusiya çempionatının gümüş və bürünc mükafatçısı olub.
Sibir Federal Universitetində təhsil alıb. Universitetdə oxuduğu zaman, universitet komandasının tərkibində Rusiya gənclərinin III Yay spartakiadasının gümüş mükafatçısı olub.
Alyona 2011-ci ildə Omsk şəhərində Sibir Federal dairəsinin yarışlarında çıxış edərkən, "Yenisey-STM" reqbi klubunun məşqçisi Vladimir Nikolayeviç Demonov onun çıxışını görür və ona reqbiyə keçməyi təklif edir, lakin o, imtina edir. Olimpiya Ehtiyatları məktəbini bitirdikdən sonra Alyona 2013-cü ilin martında Krasnoyarsk köçür. Az sonra Alyona "Yenisey STM" klubunun məşqçisi Maxim Zaltsmandan reqbiyə keçmək barədə təklif alı. Bu dəfə bu təklifi qəbul edir və 1 may 2013-cü il tarixində Krasnoyarsk komandasının oyunçu olur.
Rusiya millisinin tərkibində reqbi üzrə Avropa Çempionatının beş dəfə qalibi olub.
Linda
Linda — ad.
Vinsent Qlojnik
Vinsent Qlojnik — Slovak rəssamı, qrafikaçı, illüstrator, heykəltaraş və müəllim, Ferdinand Qlojnikin qardaşı. O, Slovakiya təsviri sənətinin ən mühüm nümayəndələrindən biri, İkinci Dünya müharibəsi rəssamları nəsli, ekspressionizmin nümayəndəsidir.
O, dünya və milli ədəbiyyatın yüzdən çox əsərini illüstrasiya edib. Əsərlərində əsasən İkinci Dünya müharibəsi hadisələrinə reaksiya verib. O, bu barədə 1994-cü ildə Bratislavada Slovakiya Televiziyası tərəfindən çəkilmiş "Profillər" seriyasından "Vinsent Qloznik" sənədli filmində danışır (ssenarisi Tatyana Sinekova, rejissor Fyodor Bartko). Vinsent Qlojnik uşaqlığını keçirdiyi sahildə Vah çayı boyunca Zilinadan təxminən on kilometr aşağıda yerləşən Svedernik kəndində anadan olub. Ailədə beş uşaq olan Vinsent Qlojnik, onların arasında ən böyüyü idi. Uşaq ikən rəsm çəkməyi çox sevirdi və on dörd yaşından əsərlərinə imza atmağa başlayır. O, Svedernik bələdiyyə məktəbində oxuyub, burada istedadını rəssamlıq müəllimi Zdenek Balaş kəşf edib.
Peşə təhsilini 1937-1942-ci illərdə Praqada Ali Tətbiqi Sənət Məktəbində (professorlar Frantisek Kisela və İosif Novak) almışdır. 1943-cü ildə Slovakiyaya qayıdıb, Zilinada, daha sonra isə Svedernikdə məskunlaşıb. 1945-1949-cu illərdə Praqa Manes assosiasiyasının üzvü olub. 29 avqust 1945-ci ildə Gözəl Rəssamlar Qrupunun qurucu üzvü olmuşdur. 1948-ci ildə İtaliyaya təhsil səfərini başa vurur. 1952-1972-ci illərdə Bratislava Rəssamlıq Akademiyasında müəllim, 1960-1964-cü illərdə rektor vəzifələrində çalışıb.
1972-ci ildə siyasi səbəblərdən məktəbi tərk etmək məcburiyyətində qalır və sərbəst rəssam kimi fəaliyyətə başlayır. O, Çexoslovakiya poçt markalarının qrafik dizaynlarını işləyib hazırlamışdır.
2009-cu ildə Vinsent Qlojnik ailəsi onun 799 əsərini Zilina özünüidarəetmə bölgəsinə bağışlayır və Povazi İncəsənət Qalereyasında onun əsərlərinin daimi sərgisi açılır.
Pon-de-Vel
Sen-Jan-de-Qonvil  — Fransa da kommuna, Rona-Alplar regionunda yerləşir. Departament — En. Şampan-an-Valrome kantonuna daxildir. Kommunanın dairəsi — Belle.
Əhalisi
2010-ci ildə əhalinin sayı 199 nəfər təşkil edirdi.
İqritisadiyyatı
2010-cu ildə əmək qabiliyyətli 131 nəfər (15-64 yaş arasında) 93 nəfər iqtisadi cəhətdən, 38 nəfər fəaliyyətsizdir (fəaliyyət göstəricisi 71.0%, 1999-cu ildə 68.8%). Fəaliyyət göstərən 93 sakindən 90 nəfəri (40 kişi və 50 qadın), 3 nəfər işsiz (3 kişi və 0 qadın) idi. 38 hərəkətsiz 11 nəfər arasında şagird və ya tələbə, 19 nəfər təqaüdçü, 8 nəfər digər səbəblərə görə fəaliyyətsizdir.
Qanlı Babatəpəsi (Çaldıran)
Qanlı Babatəpəsi həmcinin Cəvzər - İranın Qərbi Azərbaycan ostanının Çaldıran şəhristanı ərazisinə daxil olan kənd.
Əhalisi
2006-cı il məlumatına görə kənddə 56 nəfər yaşayır (16 ailə).
Təkəli üsyanı (1531)
Təkəli üsyanı—1531-ci ildə Təkəli elinin I Şah Təhmasibə qarşı qiyamı. Tarixi ədəbiyyatda bu qiyam "Afəti-Təkəlu" adlanır.
Tarixi
1531-ci ildə Çuxa sultan Təkəli da  Hüseyn  xan  Bəydili-Şamlı  ilə  düz  dolanmayıb  öldürüldü. Təkəlilər vəkiliyi  Çuxa  sultanın  böyük  oğlu  Şahqubad  bəyə  verilməsini  təklif  etdilər. Özünə gəlmiş  ustaclılar  bu  təklifə  qarşı  çıxdılar. Maraqlıdır ki,  bu  dəfə  zülqədər  və  avşar  əmirləri  ustaclıları  dəstəklədilər. Təkəlilər ustaclılardan  bir  neçə  adam  öldürdülər. I Şah  Təhmasib  təkəli  tayfasının  qətlinə  fərman  verdi.Şah  əmirüməralığı  Abdulla  xan  Təmişli-Ustaclının  və Hüseyn  xan  Bəydili-Şamlının  arasında  bölüşdürdü.
Bu qiyam zamanı məşhur Təkəli əmirlərindən Əlisultan xan, İbrahim xəlifə,Pərvanə bəy, Duray bəy və maşqaları öldürüldü.
Parental Advisory
thumb|Parental Advisory Valideyn Məsləhəti (ing. Parental Advisory), ilk dəfə 1985'də Amerika Səsyazma Sənayesi Birliyi (ASSB) tərəfindən yaradılıb istifadəyə başlanan və 2011'de Britaniya fonoqrafiya sənayesi (BFS) tərəfindən mənimsənən bir xəbərdarlıq etiketidir. Azyaşlı uşaqlara potensial olaraq mənfi təsir göstərə biləcək həddindən artıq söyüş və ya qeyri-münasib istinadlar ehtiva edən səs yazıları barədə valideynlərə məlumat vermək üçün yerləşdirilib. İlk dəfə fiziki CD preslərdə və kasetlərdə istifadə olunsa da, sonradan rəqəmsal mühitdə musiqi dinləmək populyarlaşdıqca onlayn musiqi mağazalarında istifadə olunmağa başladı.
Sürətlənmə (film, 2015)
Sürətlənmə — rejissor Stiven Kampanelli tərəfindən çəkilmiş və baş rollarda Olqa Kurylenko, Morqan Friman və Ceyms Purefoyun yer aldığı 2015-ci ildə çəkilmiş döyüş triller filmi. Yüksək texnologiyalar üzrə mütəxəssis oğru müəmmalı hökumət agentləri tərəfindən təqib edilir.
Süjet xətti
Mükəmməl hərbi təlim keçmiş keçmiş hərbi agent və hal-hazırda oğruya çevrilmiş Aleks (Olga Kurylenko), keçmiş şəriki Kevin tərəfindən yüksək texnologiyalı bank soyğunu işinə (“son iş”) cəlb olunur. Oğurluq zamanı onlar bir çanta almaz oğurlayırlar ki, çantanın içərisində ittihamedici dəlillər olan qiymətli fləş disk də gizlədilmişdir. Aleks oğurluq zamanı almazları gizlədir və gəlirin qalan hissəsini öz aralarında bölüşdürmək və aranın bir qədər sakitləşməsi üçün oteldə dincəlməyi qərara alırlar. Onlar cənab Vaşinqtonun (Ceyms Purefoy) başçılıq etdiyi agentlər komandası tərəfindən təqib edilirlər. Aleks çarpayının altında gizlənir və buna görə də Kevini işgəncələrə məruz qoyub öldürənlər əvvəlcə onu görmürlər. Sonda Aleks Kevinin qisasını almaq üçün cənab Vaşinqtonu öldürmək istəyəndə, əlindəki silahın darağının boş olduğunu görür. Bundan sonra Aleks cənab Vaşinqtonun dəstəsindən qaçmağa başlayır və şəhər boyu pişik-siçan qovması başlayır. Kevinin arvadından və uşağından Aleksi ələ keçirmək üçün yem kimi istifadə edirlər. Aleks onu təqib edənlərin arxasında duranların məqsədlərini müəyyən etməyə çalışır. Aleks nəhayət, fləş diski götürmək üçün agentlərin anonim ABŞ senatoru (Morgan Freeman) tərəfindən göndərildiyini öyrənir.
NGC 7532
NGC 7532, Yeni Baş Kataloqda qeydə alınmış qalaktikadır. Göy üzündə Balıqlar bürcü istiqamətində yerləşir. SB0-a tipli. tərəfindən ildə  ölçülü  vasitəsilə kəşf edilmişdir.
Ergi düzü
Ergi düzü — Ağcabədi rayonu nun Yuxarı Qiyaməddinli kəndi yaxınlığında qeydə alınan oroqrafik obyektlərdən biri.
Toponimikası
Ergi düzü toponiminin mənası haqqında müxtəlif fikir və mülahizələr var. Əslində Erki (Ərki) olmalıdır. Ərk sözü İran və Türk dillərində "iç qala", "möhkəm hasar" anlamındadır. Düz coğrafi termini mənfi relyef forması bildirir. Düz termini "düzənlik" mənasındadır. Bu düzənliyin səthi müvəqqəti axarlı dərələrin prolyuvi çöküntüləri ilə örtülmüş və qobu yarğan şəbəkəsi ilə zəif parçalanmışdır. Ergi düzənliyindən qış otlaqları kimi istifadə edilir.
İldırım Ağbulud
Həyatı
İldırım Ağbulud 2 sentyabr 1935-ci ildə Türkiyənin Ərzincan şəhərində poçtalyon atanın oğlu olaraq doğulub. İbtidai təhsilini Əskişəhərdə, orta təhsilini isə Samsun və Ərzincanda davam etdirib. Daha sonra İstanbul Universitetinin Hüquq fakültəsində hüquq təhsili alıb. Universiteti bitirdikdən sonra hüquqşünas kimi çalışıb.
Siyasi fəaliyyəti
İldırım Ağbulud siyasi arenaya daxil olarkən Ərzincan vilayətindən millət vəkili seçilib.
O, 1983-cü ildə Ana Vətən Partiyasının qurucularından biri olub. 1983-cü ilin ümumi seçkilərdə Parlamentə daxil olub və 1984-cü ildə Ana Vətən Partiyasının rəhbəri Turqut Özalın və Baş nazirin yanında Daxili İşlər naziri olub. Ağbulud 1987-ci ilədək xidmət edib, daha sonra onun partiyası Türkiyə Böyük Millət Məclisi sədrliyinə namizəd olaraq irəli sürülüb və qalib gələrək 1989-cu ilədək xidmət edib.
24 dekabr 1987 – 9 noyabr 1989-cu illər arasında Türkiyə Böyük Millət Məclisinin sədri olub.
1989-cu ildə Turqut Özal prezident seçkilərində iştirak edərək Türkiyənin 8-ci prezidenti seçilib. Bundan sonra həmin il o, Baş nazirin varisi kimi Ağbuludu seçərək onun Türkiyənin 20-ci Baş naziri vəzifəsini tutmasına və Ana Vətən Partiyasının lideri olmasına səbəb olub. İldırım Ağbuludun qərəzsiz mövqeyinə rəğmən hökumətə qarşı çıxmaqda ittiham olunub, eləcə də uzun zaman ona Prezident "Turqut Özalın kuklası" kimi baxılıb.
1992-ci ildə Turqut Özalın tələbi ilə o, Ana Vətən Partiyasından istefa versə də, bir müddət sonra yenidən Partiyaya qayıdıb.
1999-cu il 20 mayda Türkiyə Böyük Millət Məclisinin ikinci dəfə sədri seçilib və 30 sentyabr 2000-ci ilədək bu vəzifədə qalıb. 17, 18, 19-cu dövr Ərzincan millət vəkili və 21-ci dövr Ankara millət vəkili olub.
Türkiyənin siyasi tarixində bu günədək "İldırım Ağbulud" "siyasi kukla" sözü ilə sinonim görülüb və yüksək vəzifədə xidmət edən siyasətçini ifadə etsə də, amma əslində özündən yuxarıda dayanan biri adına xidmət etmək anlamına gəlir. 2014-cü ildə Rəcəb Tayyib Ərdoğan Prezident seçiləndə Ərdoğanın "İldırım Ağbulud"unun kim olacağı ilə bağlı mediada fərziyyələr yayılıb (yəni Ərdoğanın adından baş nazir).
Son olaraq o, Prezident yanında Ali Məşvərət Şurasının üzvü vəzifəsində çalışıb.
Ailəsi
Türkiyənin keçmiş Konstitusiya Məhkəməsinin üzvü Samiya Ağbulud ilə (1939-cu il təvəllüdlü) ailə quran İldırım Ağbulud üç qız atası olub.
Vəfatı
O, 14 aprel 2021-ci ildə aterosklerotik ürək xəstəliyi, ürək çatışmazlığı və kardiostimulyator diaqnozu ilə Ankara Universiteti Tibb Fakültəsi Xəstəxanasında 85 yaşında vəfat edib. 15 aprel 2021-ci ildə Türkiyə Böyük Millət Məclisində təşkil edilən rəsmi vida mərasimindən sonra Əhməd Həmdi Akseki Məscidində cənazə namazı qılınıb. Daha sonra Türkiyə Dövlət Qəbiristanlığında dəfn edilib.
Türkiyə Prezidentinin 1 iyul 2021-ci il tarixli qərarı ilə Ərzincan Hava Limanının adı Ərzincan İldırım Ağbulud Hava Limanı olaraq dəyişdirilib.
Rəqəmsal musiqi mağazası
Rəqəmsal musiqi mağazası (ing. Digital music store) — İnternet üzərindən musiqi yazılarının rəqəmsal audio fayllarını satan bir işdir. Müştərilər, sahiblik əldə etmədən qeydlərə qulaq asdıqları musiqi axını xidmətindən fərqli olaraq, fayllardan istifadə etmək üçün lisenziyaya sahib olurlar. Müştərilər ya hər musiqi üçün, ya da abunə əsasında ödəniş edirlər. Onlayn musiqi mağazaları ümumiyyətlə mahnıların qismən yayımını təklif edir, bəzi mahnılar hətta tam uzunluqda dinləmək üçün mövcuddur. Onlar adətən hər mahnı üçün albom sənətinin və ya ifaçı və ya qrupun şəklini göstərirlər. Bəzi onlayn musiqi mağazalarında podkastlar və filmlərin video faylları kimi qeydə alınmış nitq faylları da satılır.
Tarixi
İnternetdə yüklənə bilən mahnıların ilk pulsuz yüksək keyfiyyətli onlayn musiqi arxivi 1993-cü ildə Santa Cruz, Kaliforniya Universitetindən Rob Lord, Jeff Patterson və Jon Luini tərəfindən yaradılmış İnternet Yeraltı Musiqi Arxivi (IUMA) idi. Sony Music Entertainment Japan Yaponiyada 20 dekabr 1999-cu ildə Bitmusic adlı ilk rəqəmsal musiqi mağazasını istifadəyə verdi.
Platformalar
Rəqəmsal olaraq onlayn satış edən bir neçə musiqi mağazaları.
Volqoqrad
Volqoqrad, köhnə adlarıyla Çaritsin və Stalinqrad , Rusiyadaki Volqoqrad vilayətinin mərkəzi olan şəhərdir.
Coğrafiyası və iqlimi
Dəniz yüksəkliyi 0 ilə 102 metr arasında dəyişir.
Əhalisi
Şəhərin əhalisi 2002-ci ildə aparılmış siyahıya almasına əsasən 1.011.417 nəfərdir. Bir kvadrat kilometr əraziyə isə 1,900 kişi düşür.
Şofuku məbədi (Fukuoka)
– Yaponiyanın Fukuoka prefekturasının Hakata şəhərində yerləşən buddist məbədi. Buddizmin Rinzay sektalarına aiddir. Yaponiyada tikilmiş ilk Zen məbədidir.
Tarixi
Məbədin əsası buddist keşişi, Rinzay sektasının qurucusu, Yaponiyanı çay bitkisi ilə tanış edən şəxs olan Eysay tərəfindən 1191-ci ildə qoyulmuşdur. Məbədin tikintisi 1195-ci ildə tamamlanmışdır. Məbəddə onun əkdiyi çay ağaclarının nəslindən olan çay ağacı bitir. Bu ağac "Yaponiyanın ilk çay ağacı" kimi tanınır. Məbəd tarixi boyunca bir çox dəfə məhv olunmuş və yenidən tikilmişdir.
Yaponiya rəssamı və xəttatı Senqay Qibon 1761–1811-ci illərdə qədər bu məbədin abbatı olmuşdur.
Xüsusiyyətlər
Məbəddə bir çox məbəd darvazası yerləşir. Onlardan ən məşhuru olan Sanmon darvazası kiçik gölməçənin qabağında yerləşir və 1911-ci ildə yenidən tikilmişdir. Butsuden zalında Buddanın heykəli yerləşir. Tikilinin tavanı bulud əjdahasının təsviri ilə bəzədilmişdir. Məbəd tikililərdən biri Eysaya həsr olunmuş zaldır.
Keştaz (Çaldıran)
Keştaz - İranın Qərbi Azərbaycan ostanının Çaldıran şəhristanı ərazisinə daxil olan kənd.
Əhalisi
2006-cı il məlumatına görə kənddə 28 nəfər yaşayır (7 ailə).
Çeçen Dövlət Gənc Tamaşaçılar Teatrı
Çeçenistan Dövlət Gənc Tamaşaçılar Teatrı — 1937 -ci ildə Çeçenistan Respublikasının paytaxtı Qroznı şəhərində yaradılan gənclər teatrı.
Yaradılması
1935-ci ildə bir qrup teatr xadimi və teatr həvəskarları teatr dərnəyi yaratmışdılar. 1937-ci ilin oktyabrında onun əsasında kukla teatrı yaradıldı. Teatrın ilk əsəri "Sehrli Qaloş" tamaşası idi. Truppaya Pavel Berdnikov, Yevgeniya Taal, Yekaterina Xolod, Mariya Yakovleva və başqaları kimi teatr sənəti ustaları daxil idi.
Teatrın yarandığı ilk il ərzində teatrın repertuarına "Qozbel at", "Ələddinin və Sehrli Çırağı", "Kahin və işçisi Baldanın nağılı", "Qulliverin səyahəti" tamaşaları daxil idi. 1939-cu ildə teatrda kəndlərdə tamaşa göstərən çeçenlərdən ibarət aktyor qrupu təşkil edildi. Qrupun repertuarında ilk tamaşalar "Müdrik ayı", "Eybəcər Yarbuz", "Meşədə çaxnaşma" əsərləri idi. Bu tamaşaların quruluşçu rejissoru Harun Batukayev olmuşdu.
Böyük Vətən müharibəsi illərində teatrın işi dayanmadı. Tamaşalar xəstəxanalarda, toplanma məntəqələrində, hərbi qarnizonlarda oynanılırdlı. Bir çox teatr aktyorları könüllü olaraq cəbhəyə getdilər və geri qayıtmadılar.
Müharibə bitdikdən sonra teatrın fəaliyyəti bərpa edildi. Repertuara "Atıcı Andrey", "Usta Mariya", "RVS", "Şeytanın dəyirmanı" (böyüklər üçün) adlı yeni tamaşalar daxil ildu.
Reabilitasiyadan sonra
1957-ci ildə Çeçenlərin və İnquşların reabilitasiyasından sonra teatr yenidən çeçen dilində, 1969-cu ildə isə inquş dilində tamaşalar verməyə başladı. Teatrda beynəlxalq bir truppa işləyirdi - Rus, Çeçen və İnquş. Çeçen qrupunun ilk aktyorları Tamara Əliyeva, A.Taşuxadjiyeva, E.Taal, V.Ganukayev, Roza Mehtiyeva, L.Salayev, T.Zakriyev, M.Albastov, V.Visitayev, A.Xasiyev idi. İnquş qrupuna A.Ozdoyev, O.İmagozhyev, Kostoyev, Xautiyev bacılar, L.Katieva, M.Xadziyev, L.Viskaeva daxil idi. Rus truppasında Ruslan Xaçukayev, T. Medvedeva, N.Nargapova, V.Dombrovski, Yu.Strotin, V.Konoşko, İ.Boltaçev, L.Şevlev çalışmışdılar.
1960-cı illərdə repertuar sovet və milli müəlliflərin əsərləri əsasında səhnələşdirilən yeni tamaşalarla tamamlandı. Bilal Səidov və A.Balabanovun "Dağlar çağırır", Ömər Qaysultanov "Turpal", "Prank", "Kiçik Dana", Hacıəhməd Bersanovun "Beksolt cəsur ürəkdir" və Əbdülhəmid Həmidovun "Boz qanadlı göyərçin" əsərləri teatra yeni nəfəs vermişdi.
1980-ci illərdə teatr Rusiyanın cənubunda keçirilən teatr festivalında II dərəcəli diplomla, Macarıstan incəsənətinin II festivalında iştirakına görə xatirə medalı ilə təltif edildi.
1990-cı illərin əvvəllərində Çeçenistandakı siyasi qeyri-sabitlik və sonrakı birinci və ikinci müharibə teatra təsir göstərə bilmədi. Maddi baza məhv edildi, sənətçilər dağıldı, kuklalar və bəzək əşyaları məhv edildi.
Teatrın canlanması
Müharibədən sonra teatrı yenidən canlandırmaq lazım idi. A.Usmanovun "Mağaranın Sirri", Musa Əhmədovun "Çırdığın Macəraları" (mina təhlükəsi haqqında), Əhmədxan Əbu-Bakarın "Oddan sikkələr", Ömər Qaysultanovun "Şeytanın papağı", "Buk" tamaşaları M.Suponinin əsərləri səhnələşdirildi. 2004-cü ildə Naurski Rayon Mədəniyyət Evində teatrın şöbəsi açıldı.
2008-ci ildə, teatrın 70 illiyi münasibətilə, Rusiyanın əməkdar artisti V.Dombrovskinin səhnələşdirdiyi Vadim Korostylevin "Aybolit" və Sergey Aksakovun "Qırmızı çiçək" tamaşaları, həmçinin B.Abadievin "İbrahimin macəraları" əsərləri səhnəyə qoyuldu.
2009-cu ildə teatr işçiləri Çeboksarıda keçirilən Volqa bölgəsi kukla teatrları festivalında - "Nağıllar Karuseli"ndə iştirak etdilər, burada tamaşaçılara "Xəyal" (Çeçenistan Respublikasının Əməkdar Mədəniyyət İşçisi T.İsayevanın tamaşası təqdim edildi).
Terrassa
Terrassa İspaniyanın Kataloniya muxtariyyətində yerləşən bir şəhərdir. 2006-cı il sayımına görə şəhərin əhalisi təxminən 201.000, mərkəzi olduğu əyalətdin ümumi əhalisi isə 250.000 nəfərdir.
Güldən Qaraböcək
Güldən Qaraböcək  - türk pop musiqiçisi. Arabesk və pop üslubunda ifa etdiyi mahnılar ilə türk musiqi dünyasının önəmli adlarından biri hesab olunur.
28 avqust 1953-cü ildə İstanbulda doğulub. Musiqiyə marağı gənc yaşlarından başlayıb. 1970-ci illərin əvvəllərində peşəkar musiqi karyerasına qədəm qoyan Qaraböcək, həmin illərdə məşhur olan arabesk üslubunu pop musiqisi ilə birləşdirərək özünəməxsus musiqi üslubu inkişaf etdirməyi bacarıb.
Qaflan Muradov
Qaflan bəy Muradov ( 1890, Muradbəyli, Ağdam, Şuşa, Yelizavetpol, Rusiya İmperiyası – 1970, Ağdam, Azərbaycan SSR, SSRİ) — Azərbaycan-sovet aktyoru, Azərbaycan SSR Əməkdar Artisti.
Bioqrafiya
Qaflan bəy Məmmədrza bəy oğlu Muradov 1890-cı ildə Ağdamın Muradbəyli kəndində anadan olub. Azərbaycan SSR əməkdar artisti Qaflan bəy Muradov 1970-ci ildə Ağdam şəhərində vəfat etmişdir. Bəzi araşdırmalarda göstərilir ki, o, 1908-ci ildə Ağdamda ikisinifli rus-tatar məktəbində oxuyub.
Yaradıcılıq
Qaflan Muradov Azərbaycan teatr sənətində yaddaqalan obrazlar yaradıb. Məktəb illərində direktor Əhməd bəy Abbasovun rəhbərliyi ilə məktəbdə ilk dəfə olaraq Nəcəf bəy Vəzirovun "Yağışdan çıxdıq, yağmura düşdük" komediyası əsasında tamaşa hazırlanır. Yetər rolu məktəbin şagirdi Qaflan Muradova həvalə olunur. İlk tamaşa böyük səs-küyə səbəb olur: Əhməd bəy Abbasov, həmçinin tamaşanın yaradıcı heyəti cahillər tərəfindən təhqir hədəfinə çevrilir. Qaflan Muradov küçədə ələ salınır, "Qız Qaflan", — deyə lağa qoyulur, lakin heç bir təhqir, hədə-qorxu və başqa maneələr bu həvəskarların teatra, səhnəyə marağını, məhəbbətini azalda bilmir.
1910-cu ildə Əbdürrəhim bəy Haqverdiyev Ağdamda yeni dram kollektivi yaradır. "Ac həriflər", "Dağılan tifaq", Mirzə Fətəli Axundzadənin "Müsyö Jordan və dərviş Məstəli şah" və digər səhnə əsərləri əsasında tamaşalar hazırlayır. Bu tamaşalarda Qaflan Muradov kimi səhnə həvəskarlarının gücündən bacarıqla istifadə edir. Həmin tamaşalarda Sona və Şəhrəbanu rolları Qaflan Muradova tapşırılır. Gənc aktyor Sonanı ifa edəndə anasının, Şəhrəbanu obrazında isə böyük bacısının bir dəst paltarını gizlincə gətirib səhnədə geyinir. O, daha sonra "Məşədi İbad"da Sənəmi, "Evliykən subay"da Pərzadı, "Leyli və Məcnun"da Məcnunun anasını və başqa obrazları da peşəkarlıqla ifa edib. Ə. Haqverdiyev sonra Şuşada Əhməd Ağdamski, Xosrov Mamayev, Hüseynqulu Sarabski, Qaragöz Zülfüqarov və İsa Şuşinski kimi istedadlı səhnə həvəskarlarının qüvvəsi ilə maraqlı teatr kollektivi yaradır. Həmin vaxtlar Qaflan Muradov da bir neçə ağdamlı sənət dostu ilə Şuşaya gəlir və onlara qoşulur. Sonralar teatrın bacarıqlı aktyoru kimi tanınır.
Qardaşı Murad Muradov həmişə Qaflana və onun sənət dostlarına teatr sənəti ilə bağlı dəyərli məsləhətlər verir. İmkan olduqca Abbas Mirzə Şərifzadə, Ülvi Rəcəb, Mirzəağa Əliyev, Əbülhəsən Anaplı, Əli Qurbanov və başqa görkəmli sənətkarlarla tanış edir. Bütün bunlar gənc səhnə aşiqinin gələcək həyat yolunun müəyyənləşməsində böyük rol oynayır.
Azərbaycanın sovetləşməsindən (1920) sonra Qaflan Muradov yaxın dostu Əhməd Ağdamski ilə Ağdama qayıdır. Fəhlə-kəndli klubunun nəzdində Cəmil Muradov, Xosrov Mamayev, Heydər Şəmsizadə, Baxış Kələntərli, Ayaz Köçərli, Ələsgər Məmmədov kimi istedadlı səhnə həvəskarlarından ibarət teatr kollektivi yaratmağa müvəffəq olur. Bu sənət aşiqləri klubun səhnəsində F. Şiller, M. F. Axundzadə, N. Vəzirov və Ü. Hacıbəylinin əsərlərini böyük həvəslə tamaşaya hazırlayır. Qarabağın ən ucqar yaşayış məntəqələrində belə tamaşa göstərirlər. 1937-ci ildə Ağdamda Dövlət Dram Teatrı açılanda Qaflan Muradov artıq xalq arasında tanınan bir sənətkar idi. Təsadüfi deyil ki, o, teatrda cəmi üç il işlədikdən sonra, 1940-cı ildə "Əməkdar artist" fəxri adına layiq görülür.
Qaflan Muradovun obraza girmək, onu yaşamaq istedadı çox güclü idi. İstər ciddi, istərsə də gülüş boyaları ilə ifa etdiyi Kərəmov, Məşədi İbad, Soltan bəy, Hacı Qara, dramatik cizgilərlə canlandırdığı Məcnunun atası, Göyüş kişi, Veysəl Mirzə və digər rolları uzun müddət tamaşaçı yaddaşından silinməyib.
Qaflan Muradov, sözün həqiqi mənasında, teatr üçün doğulan, səhnədə nəfəs alan alovlu sənət carçısı olub. Ağdamda Dövlət Dram Teatrının açılması onu çox sevindirir. Artıq yaşlansa da, tez-tez teatra baş çəkər, məşqlərə tamaşa edər, gənc aktyorlara Azərbaycan teatrının görkəmli sənətkarlarından və özünün səhnə həyatından maraqlı xatirələr danışarmış. O, 80 illik ömrünün 60 ildən çoxunu səhnəyə həsr etmişdi.
Yozef Kostka
Yozef Kostka (Jozef Kostka) — Slovak heykəltaraş və müəllim, müasir Slovak heykəltaraşlığının banisi.
Bioqrafiya
Yozefin ilk müəllimi dulusçu Ferdis Kostka olub. 1932-ci ildə Yosef Praqa İncəsənət Akademiyasına daxil olur və burada professor Karl Dvojakadan memarlıq və dizayn üzrə təhsil alır.
1938-ci ildə Nyu-Yorkda Slovakiya incəsənətinin sərgisində iştirak etmişdir. 1938-1939-cu illərdə Parisdə İncəsənət Məktəbində təhsil almışdır.
Kostka Slovakiyanın müharibədən sonrakı mədəniyyətinin banilərindən biridir. O, Slovakiyaya 20-ci əsrin çex heykəltaraşlıq məktəbinin impulslarını, eləcə də Avqust Rodendən Aristid Maillola qədər fransız heykəltaraşlığını gətirir. Onun ilk heykəlləri: Dəsmalı qız (1939), Poeziya (1939-42), Gecə (1940), Yuxu (1941-42), Qırx dördüncü il (1944) bu gün Slovakiya müasir heykəltaraşlığının qızıl fonduna aiddir. 1940-1949-cu illərdə İosif Kostka Slovakiya Texniki Universitetinin Rəssamlıq və təsviri incəsənət fakültəsində işləyib, sonradan Gözəl Sənətlər Kollecinə çevrilən modelləşdirmə sənəti ixtisasına yiyələnib. Professor-müəllim kimi o, 1948-1972-ci illərdə Slovak heykəltaraşlar nəslini yetişdirmişdir.
1949-cu ildə o, Bratislavada İncəsənət Akademiyasını qurub və burada Rudolf Pribişlə birlikdə bir sıra slovak heykəltaraşları (Yozef Yankoviç, Yuray Meliş, Marian Quba, Roller) hazırlayıb.
1969-1970-ci illərdə Slovakiya Təsviri Rəssamlar Assosiasiyasının rəhbəri olub. 1972-ci ildə o, İncəsənət Kollecini tərk etmək məcburiyyətində qalır və sərbəst rəssam kimi çalışır.
Yaradıcılığı
Kostka öz işində Auqust Rodin tərəfindən formalaşdırılmış fiqurasiyanın əsas prinsiplərinə sadiq qalır, lakin xüsusilə 1960-cı illərdə o, Konstantin Brankuzi irsini təqlid edərək, abstraksiya arxetipik formalarına da meyl edir. Müharibədən sonrakı dövrdə Bratislavada o, qələbəyə həsr olunmuş bir çox abidələr hazırlayır: Bratislavadakı Qələbə abidəsi (1946-1949), ən yaxşı abidələrdən biri Partizanskdakı Slovakiya Milli Üsyanının (1946-1950) abidəsidir.